Doi medici stomatologi din Arad, acuzați că au profesat fără autorizație / În plus, au decontat de la CAS servicii neprestate
Parchetul de pe lângă Judecătoria Arad informează că astăzi, 29 mai, în urma unor percheziții au fost depistate două stomatologe care au profesat fără autorizațiile necesare și care au decontat de la Casa de Asigurări de Sănătate Arad servicii medicale care nu ar fi fost prestate, relatează Special Arad.
”În fapt, din cercetările efectuate în cauză a rezultat că, în perioada 2019-2022, doi medici stomatologi din cadrul unei societăți comerciale cu sediul în municipiul Arad, jud. Arad, având ca obiect de activitate furnizarea de servicii stomatologice, şi-ar fi exercitat profesia fără a îndeplini toate condițiile privind autorizarea exercitării profesiei de medic stomatolog şi au indus în eroare Casa de Asigurări de Sănătate Arad prin aceea că au solicitat decontarea unor servicii medicale stomatologice cu privire la care există date că, în realitate, nu au fost prestate, în acest sens fiind întocmite și utilizate înscrisuri necorespunzătoare adevărului, cu scopul de a fi decontată contravaloarea serviciilor stomatologice fictive, cauzându-se astfel o pagubă în patrimoniul Casei de Asigurări de Sănătate Arad”, anunță IPJ Arad.
Prejudiciul estimat ca urmare a săvârșirii infracțiunilor este de aproximativ 110.000 de lei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank